**Náš rok 2017 bude patriť zručnostiam, talentu a deťom, mladým ľuďom, ktorí chcú vedieť viac. Slová ako zručnosť, talent sa skloňujú na rôznych fórach, v škole, na internete či v kuchyni. Hovoria o nich dôležití ľudia v kravatách a kostýmoch, ale aj zanietení mladí ľudia, experti, ktorí rozbiehajú množstvo projektov. Všetkým ide o to isté, rozvíjať zručnosti, pripraviť mladých ľudí do života, ísť s dobou, byť in, podporovať talent a pracovať s aktívnymi ľuďmi, ktorí majú chuť na sebe makať, pretože takých očakávajú personalistky a šéfovia na pracovných pohovoroch. V Európskej komisii sa spomínajú zručnosti pre Európu, na Slovensku sa diskutuje o rozvoji kľúčových kompetencií ako sú digitálne zručnosti, kritické myslenie, finančné zručnosti . Dôraz sa kladie aj na rozvoj základov zručností ako je čítanie, písanie a počítanie. Je potrebné spojiť starú dobrú klasiku s modernou dobou.**

**V dnešnej dobe máme vlnu rôznych módnych trendov, obliekame sa každý podľa svojho vkusu, nosíme to, v čom nám je dobre, čo vystihuje našu osobnosť. Je čas k tričku, nohaviciam a bunde obliecť si ešte niečo navyše, niečo čo vám otvorí dvere do vašej budúcnosti, umožní vám získať prácu, ktorá vás bude baviť a objaviť v čom ste dobrí, čo vám ide. Otvor skriňu a vyber si - Vyskilluj sa !**

**Určite Vám to pristane.**

**Zapojte sa do novej etapovej hry a rozžiarte si svoje zručnosti, získajte nové informácie, objavte nové príležitosti pre svoj rozvoj!**

**PROPOZÍCIE**

**1. Vyhlasovateľ:**

Slovenská rada Fénixu

**2.Vychodisko, cieľ, zameranie**

* **Východisko pre hru sú výstupy z Európskej konferencie pre mládež , z názorov detí a mladých ľudí v ŠD a z výstupov zo  zrealizovaných workshopov Ministerstva školstva vedy, výskumu a športu zameraných na kľúčové kompetencie**
* **Hra sa bude realizovať aj pri príležitosti roku čitateľskej gramotnosti, ktoré vyhlásilo Ministerstvo školstva v duchu hesla Myslenie je pohyb**

**Ciele hry:**

**Rozvoj zručnosti a talentu, rozvoj kľúčových kompetencii detí a mladých ľudí prostredníctvom neformálneho vzdelávania- inšpiratívnych videí, úloh, hier**

Zlepšenie zručností v oblastiach- jazykové zručnosti, digitálne zručnosti, finančná gramotnosť, projektové zručnosti, čitateľská gramotnosť

 využívanie silných stránok, podpora talentu

podporovať sebarealizáciu, rozvoj vlastných nápadov

Motivovať deti a mladých ľudí k získavaniu zručnosti

Naučiť deti a mladých ľudí využívať v praxi svoje zručnosti

Vytvoriť priestor pre aktívne trávenie voľného času

**3. Určenie:**

**Etapová hra je určená pre deti, mladých ľudí, ktorí majú chuť rozvíjať svoje zručnosti a talent. Pre deti a mladých ľudí na územných organizáciách, pre základné kolektívy**

**Kategórie :**

1. **Kategória – Deti do 11 rokov**
2. **Kategória – od 11(12) - 17(18) rokov**

**4. Obdobie plnenia:**

od 10.1.2017 do 31.5.2017

**5. Podmienky a priebeh hry:**

Každý mesiac ( od januára- apríla ) sa na webovej stránke [www.do-fenix.sk](http://www.do-fenix.sk) objaví téma a k nej video a  jedna úloha s 2-3 pod úlohami pre každú vekovú kategóriu, ktoré budú deti a mladí ľudia plniť.

Deti a mladí ľudia budú prostredníctvom úloh rozvíjať 4 zručnosti- čitateľská gramotnosť, digitálne zručnosti, finančná gramotnosť a prezentačné zručnosti.

Na záver svoje získané zručnosti využijú a usporiadajú si záverečný workshop. Záverečný workshop by sa mal konať v mesiaci máj. Tento workshop si budú postupne pripravovať každý mesiac prostredníctvom úloh, ktoré budú plniť a prostredníctvom zručnosti, ktoré postupne získajú.

Návrhy tém na workshop sú uvedené nižšie . Je možné navrhnúť si aj vlastnú tému workshopu ,názov témy je potrebné poslať na sutaze@do-fenix.sk

Počas hry sa bude posielať aj čiastkové plnenie úloh prostredníctvom jedného denníčka , ktorý je potrebné zaslať na sutaze@do-fenix.sk najneskôr do konca marca -31.3.2017

Každý mesiac budeme na webovej stránke a na facebookovej skupine zverejňovať zaujímavé a inšpiratívne linky , informácie zamerané na rozvoj zručnosti, podporu talentu, možnosti pre deti a mladých ľudí.

 Výstupy sa budú zasielať na sutaze@do-fenix.sk , najneskôr do 5.júna

Výstupy : denníček, 2- 3 fotografie z každého mesiaca, všetko čo bude súvisieť s workshopom (napr: videa, program, pozvánka, fotografie, brožúrky )

Záverečný workshop by mal trvať minimálne pol hodinu – až dve hodiny. Úroveň workshopu môže byť prispôsobená podľa vekového zloženia ( mladšie deti do 10 rokov môžu usporiadať jednoduchšiu formu workshopu – malý workshop )

Workshop by mali viesť a pripravovať deti/ mladí ľudia. K tvorbe workshopu bude pre vedúcich zaslaní pomocní materiál .

**Publicita hry**

Svoje aktivity nezabudnite propagovať v škole na nástenkách, sociálnych sieťach ,webovej stránke. V prípade, že budete mať záujem o zverejnení aktivít , budete chcieť propagovať aktivity , dajte nám vedieť, budeme vám nápomocní. – sutaze@do-fenix.sk

**November- December 2016**

* schválenie etapovej hry SRF
* oboznámenie predsedov ÚO s hrou, jej úlohami a poslaním
* príprava a zverejnenie prihlášky a propozícii hry
* spracovanie prihlášky kolektívov do súťaže

**Január 2017- Máj 2017**

vyhlásenie hry na ÚO

spustenie hry

plnenie úloh

posielanie výstupov

**Jún 2017**

* **posielanie výstupov**
* **zasadnutie komisie**
* vyhlásenie a odmenenie víťazov
* zhodnotenie etapovej hry

|  |  |  |  |
| --- | --- | --- | --- |
| Etapa | Téma | Realizácia | počet úloh |
| Január | Čas na knihu ( Čitateľská gramotnosť **a** jazykové zručnosti  | Poslanie prihlášky do hry Realizovanie 1. Aktivity  | 1-2 |
| február  | Digitálne zručnosti |  | 1-2 |
| Marec | Spočítaj to( Finančná gramotnosť  | Poslanie denníčka- do 31.3.2017 za január a február, marec  | 1-2 |
| Apríl | Prezentačné zručnosti |  | 1-2 |
| máj – jún  | Workshop  | Realizácia záverečnej aktivity a zrealizovanie a spracovanie výstupu hry Poslanie záverečného denníčka + výstupy Do 5. 6. 2017  | 1-2 |

**Témy workshopov:**

**DOBRO voľník nie je blázon**

**Mladí v akcii – participácia nie je cudzie slovo**

**Detské/ľudské práva**

**Na životnom prostredí záleží**

**Mobilita mladých ľudí –** ide o mládežnícke výmeny, Európsku dobrovoľnícku službu. Mladí ľudia cestujú a spoznávajú iné krajiny a získavajú zručnosti v rôznych oblastiach a v rôznych kalinách

**Kultúrne potulky doma/ v zahraničí**

**Voľná téma( je potrebné ju skonzultovať na sutaze @do-fenix.sk)**

**Prihlásenie:**

**Prostredníctvom prihlášky, ktorú je posielajte na** **sutaze@do-fenix.sk** **do 23. januára 2017**

**7. Hodnotenie:**

**Plnenie úloh bude ukončené 31.mája 2017. Po tomto termíne zapojené ÚO pošlú svoje výstupy z plnenia úloh na adresu** **sutaze@do-fenix.sk** **, alebo ich uložia cez úložisko a  pošlú na mailovú adresu link. Výstupy bude možné posielať najneskôr do 5. júna 2016**

**Priebeh hodnotenia :**

**Výstupy z hry budú hodnotiť firemní dobrovoľníci v rámci dobrovoľníckeho firemného maratónu, ktorí uskutočňuje nadácia Pontis a experti na témy hry. Z týchto  dobrovoľníkov bude vytvorená hodnotiaca komisia. Komisia bude výstupom prideľovať body .**

**Kritéria hodnotenia**

1. **Splnenie zadania a kvalitné zrealizovanie záverečnej aktivity s využitým všetkých získaných zručnosti**
2. **Zapojenie do aktivít širšej verejnosti ( rodičov, verejnosť, ďalšie deti, mladých ľudí, firmy )**
3. **Zasielanie výstupov včas- do 5.júna 2017**
4. **Zasielanie priebežného plnenia úloh na mail sutaze@do-fenix v termínoch :**
5. **Propagácia aktivít**
6. **Kreatívne, zaujímavé spracovanie témy**

**8. Odmena:**

**Ocenené budú prvé tri miesta , ktoré získajú najvyšší počet bodov**

1.miesto návšteva Bratislavy + zaujímavý sprievodný program

2.miesto- 200,-€ príspevok na vlastný projekt

3.miesto- 100,-€ príspevok na vlastný projekt

Výhercovia sa stanú ambasádormi a budú svoje zručnosti, aktivity mať možnosť propagovať a prezentovať v rámci ďalších ÚO, na ďalších aktivitách DO ´FÉNIX